San Adrian (Bilbo)

San Adrian Bilboko auzoa da, Ibaiondo barrutian dagoena, bostgarren barrutian alegia.

Auzoak 8.042 biztanle zituen eta 0,47 kilometro karratuko azalera (2006an udalak emaniko datuen arabera).
Hiriaren hego-ekialdean kokaturik, San Adriango auzoak A-8 autobidearekin egiten du muga ekialdean, eta San Frantziskorekin mendebaldean. Pagasarri mendirako igoera arrunta San Adriandik igarotzen da.

1950eko hamarkada eta 1960ko hamarkadan zehar garatu zen auzoa, eta garai hartakoak dira eraikitako etxebizitza gehienak. Auzoko kalerik gehienak Bizkaiko mendien izenak daramatzate. Urte askotan zehar San Adriango auzoa Bilboko gainerantzeko auzoengandik banandurik egon zen, Miribillako eta A-8 autobideek hesia egiten zutelarik.

1990eko hamarkadan zehar etxe bloke berriak eraiki dira San Adriango etorbidean, eta azkenik 2000. urtetik aurrera, 3.100 etxebizitza eraiki ziren Miribilla izeneko gune berrian. Etxebizitza berri horiekin, biztanleria asko hazi da eta 2003tik 6.000 8.000ra igo da auzoan bizi den jende kopurua, hiriko auzo askotako jendea Miribillara etorri eta gero.

Urretxindorra 
"Urretxindorra" ikastola auzo honetan kokatuta dago.

Kale garrantzitsuenak 
 San Adrian etorbidea
 Goiko Torre kalea

Ikus, gainera 
 Miribilla
 San Adrian (Nafarroa)

Kanpo estekak 

  "Urretxindorra" ikastolaren webgunea

Ibaiondo
Bilboko auzoak